projecte-aina/catalan_government_crawling huggingface dataset:
Si ets estudiant de batxillerat i vols accedir a la universitat, és important que, primer de tot, t'informis sobre l'oferta d'estudis disponible a les universitats catalanes i sàpigues com s'estructuren, on s'imparteixen, quines han estat les notes de tall dels darrers anys i quines sortides professionals tenen.
Si prefereixes cursar un cicle formatiu de grau superior, un cicle formatiu d'arts plàstiques i disseny o bé ensenyaments esportius, pots consultar l'oferta a la pàgina web del Departament d'Educació.
Un cop localitzats els estudis que necessites per desenvolupar la feina que t'agradaria fer més endavant, pots consultar els passos a seguir per obtenir una plaça:
Per accedir a la universitat has de superar la prova d'accés a la universitat (PAU).
Un cop superada la prova, per sol·licitar l'admissió a les universitats públiques catalanes o la Universitat de Vic-Universitat Central de Catalunya has de fer la preinscripció universitària al portal d'accés a la universitat.
Si vols accedir a estudis que requereixin una prova d'aptitud personal (PAP), com ara ciències de l'activitat física i de l'esport o bé pilot d'aviació comercial i operacions aèries, has de fer primer la preinscripció universitària i després la matrícula per presentar-te a la prova, que es fa durant el mes de juny.
Pel que fa a l' assignació de places, si tens la prova d'accés a la universitat superada, hi entres per la quota general de places.
Si ets un/a estudiant amb discapacitat, o bé tens la condició d'esportista d'alt nivell o d'alt rendiment gaudeixes de places de reserva.
Si has optat per un cicle formatiu de grau superior, un cop hagis obtingut el títol de tècnic superior, també podràs entrar a la universitat i fins i tot convalidar crèdits universitaris sempre que els estudis que vulguis fer tinguin alguna relació amb els ensenyaments rebuts.
Preinscripció universitària 2018
Els alumnes repetidors de matèries de batxillerat (cursant 3 o menys matèries), que obtenen el seu títol de Batxillerat LOE el 2017, poden accedir a estudis universitaris de grau amb el títol de Batxillerat (la nota d'admissió és la nota mitjana de batxillerat).
Els alumnes amb el títol de Batxillerat LOE de l'any 2016 que no s'hagin presentat a la PAU o la tenen suspesa, poden accedir a estudis universitaris de grau amb el títol de Batxillerat (la nota d'admissió és la nota mitjana de batxillerat).
Aquests alumnes de batxillerat LOE - 2016 i repetidors 2017- només poden fer la preinscripció a la convocatòria de setembre, però han de tenir en compte que en l'assignació de places d'aquesta convocatòria tindran preferència d'admissió els alumnes que tinguin la PAU superada.
(Veure: "Quota general de places: ordre de prioritat" a l' assignació de places )
Si aquests alumnes volen millorar la seva nota d'admissió, poden examinar-se de matèries de PAU de fase específica.
Si ets estudiant de cicle formatiu de grau superior pots accedir a la universitat sense fer cap prova d'accés.
La teva nota d'admissió a la universitat serà l'obtinguda al cicle formatiu que has fet, una nota entre 5 i 10 punts.
La nota d'admissió es calcula amb la següent formula:
Nota d'admissió = Qualificació CFGS + a*M1 + b*M2
M1, M2 = les dues qualificacions de matèries superades a la fase específica que, un cop ponderades, proporcionin una millor nota d'admissió
a, b = paràmetres de ponderació de les matèries de la fase específica (0,1 o 0,2)
Si vols apujar la nota fins a arribar als 14 punts t'has de presentar a la fase específica de la prova d'accés a la universitat.
És important que t'informis de quines són les matèries que ponderen per als estudis universitaris que vols fer.
Es tindran en compte les matèries de les quals t'has examinat, sempre i quan obtinguis una puntuació mínima de 5 punts.
Les matèries que ponderen s'especifiquen en aquesta taula de ponderació.
Per sol·licitar l'admissió a les universitats públiques catalanes o a la Universitat de Vic-Universitat Central de Catalunya has de fer la preinscripció universitària al portal d'accés a la universitat.
Has de tenir en compte que, abans que finalitzi el termini de preinscripció, hauràs de presentar el certificat de notes del cicle formatiu que hagis cursat.
Si ets estudiant de cicle formatiu de grau superior (CFGS) i vols accedir als graus en educació infantil i primària de les universitats públiques i privades del sistema universitari català, has de superar una prova d'aptitud personal (PAP).
Per fer aquesta prova has de formalitzar la matrícula i presentar-te a l'examen durant el mes de juny.
Si tens el títol de tècnic superior, pots accedir a l' assignació de places a través de la quota general de places, tal com ho fan els estudiants de batxillerat.
Si ets un estudiant amb discapacitat o bé tens la condició d' esportista d'alt nivell o d'alt rendiment pots optar a places de reserva.
És important que, abans de res, t'informis sobre l' oferta d'estudis que s'imparteixen a les universitats catalanes per saber en què consisteixen, com s'estructuren, on s'imparteixen, les notes de tall dels últims anys i quines són les sortides professionals.
Amb un cicle formatiu de grau superior (CGFS) pots convalidar crèdits ECTS a les universitats catalanes.
Pots trobar informació sobre la correspondència de crèdits en aquest web.
Hi has de cercar l'estudi de grau que vols cursar a la universitat on desitges fer-lo.
En el cas dels estudis de grau de doble titulació (simultaneïtat d'estudis) pots consultar la taula de convalidacions de crèdits de CFGS (graus amb simultaneïtat).
Documentació que cal presentar per matrícula lliure:
- Si han aprovat la prova d'avaluació de batxillerat per a l'accés a la universitat el document oficial amb les qualificacions d'accés a la universitat.
- Si no han aprovat la prova d'avaluació de batxillerat per a l'accés a la universitat el certificat acadèmic de batxillerat amb la qualificació final
- Credencial d'homologació al títol de batxillerat espanyol.
Per altres situacions consultar a l' Oficina d'Accés a la universitat.
Documentació que cal presentar per matrícula normal:
La documentació ja constarà al perfil de l'estudiant del portal d'accés a la universitat.
En cas contrari s'hauran de posar en contacte amb l' Oficina d'Accés a la universitat.
Aquest tribunal està adreçat a l'alumnat amb necessitats específiques de suport educatiu (dislèxia), atès que disposa d'uns criteris de correcció adaptats per a les matèries de llengües.
L'alumnat diagnosticat amb dislèxia, que actualment cursa 2n de batxillerat, ha de tramitar la sol·licitud de ser examinat a aquest tribunal, al seu centre de secundària.
L'alumnat diagnosticat amb dislèxia, amb el batxillerat finalitzat en anys anteriors a l'actual, ha de fer arribar a l'Oficina d'Accés a la Universitat en el moment de la matrícula de la PAU:
Aquest tribunal està adreçat a l'alumnat amb necessitats específiques de suport educatiu (TDA/TDAH i altres trastorns d'aprenentatge), atès que disposa d'uns criteris de correcció adaptats per a les matèries de llengües.
L'alumnat diagnosticat amb TDA/TDAH o d'altres trastorns d'aprenentatge, que actualment cursa 2n de batxillerat, ha de tramitar la seva sol·licitud de ser examinats a aquest tribunal al seu centre de secundària.
L'alumnat diagnosticat amb TDA/TDAH o altres trastorns d'aprenentatge, amb el batxillerat finalitzat en anys anteriors a l'actual, ha de fer arribar a l'Oficina d'Accés a la Universitat en el moment de la matrícula de la PAU:
Aquest tribunal està adreçat a aquell alumnat amb necessitats educatives especials amb un grau de discapacitat igual o superior al 33% acreditat pel Departament corresponent.
El tribunal especial té lloc una setmana més tard que els altres.
Si t'examines en aquest tribunal gaudiràs de 30 minuts més per a cada examen.
L'alumnat amb el grau de discapacitat, que actualment cursa 2n de batxillerat, ha de tramitar la sol·licitud de ser examinats al tribunal especial, al seu centre de secundària.
L' alumnat amb el batxillerat finalitzat en anys anteriors a l'actual ha de fer arribar a l'Oficina d'Accés a la Universitat en el moment de la matrícula de la PAU:
Aquest tribunal està adreçat a aquell alumnat que durant les proves realitzades als tribunals ordinaris ha patit una incidència i té lloc una setmana més tard.
Les incidències objecte de ser acceptades per ser examinats en aquest tribunal són:
La transferència d'alumnat al Tribunal d'Incidències ha d'estar autoritzada pel coordinador de la universitat i únicament per a les persones, proves i dies afectats exclusivament per les circumstàncies acreditades.
L'alumnat haurà d'acreditar aquesta incidència al mateix tribunal ordinari on fa els exàmens o a l'Oficina d'Accés a la Universitat al més aviat possible.
L'atenció presencial, es reprèn amb cita prèvia a partir del 15 de juny
Per a tots els temes relacionats amb l'accés i la preinscripció a la universitat: bústia
Per als altres temes relacionats amb l'àmbit competencial d'Universitats i Recerca: bústia
o bé, telefònicament mitjançant el telèfon 012.
Si ja tens una titulació universitària i vols començar un altre estudi de grau has de fer la preinscripció universitària al portal d'accés a la universitat.
Els titulats universitaris tenen reservat un 3% de les places.
Si fas la preinscripció universitària, has d'incorporar la documentació dins del termini establert de preinscripció a l'apartat de "Dades acadèmiques "del mateix portal.
No s'admetrà la documentació enviada per correu electrònic o per la bústia de contacte de l'Oficina d'Accés a la Universitat.
És importat que, abans de realitzar tot el procés, t'informis sobre els estudis universitaris que s'imparteixen a les universitats catalanes i sàpigues en què consisteixen, com s'estructuren, on s'imparteixen, les notes de tall dels últims anys i quines són les sortides professionals.
Per cursar estudis a qualsevol universitat de l'Estat espanyol, t'has de posar en contacte amb la secretaria de la universitat que t'interessi.
Si es tracta d'una universitat pública, t'has d'informar del procediment de preinscripció regulat a cada comunitat autònoma.
Pots consultar la llista de les universitats espanyoles.
Si vols accedir a cursar estudis universitaris en una universitat estrangera cal que et posis en contacte amb el consolat del país del teu interès o bé contactis amb les diferents seus de representació cultural que molts països tenen a Barcelona, com l ' Institut Francès, l' Institut Britànic, l' Institut Alemany, l' Institut Italià de Barcelona o l' Institut d'Estudis Nord-americans, on t'informaran dels estudis necessaris per accedir-hi i altres requisits complementaris que cal acomplir.
En cas que estiguis matriculat/da en una universitat catalana i vulguis continuar els teus estudis en una universitat de fora de Catalunya, cal que et posis en contacte amb l'oficina de relacions internacionals de la pròpia universitat on et podran informar sobre aquest tema.
Si ets un estudiant amb discapacitat o amb necessitats educatives especials i vols fer les proves d'accés a la universitat has de saber que per a la convocatòria de juny s'estableix un Tribunal especial per a aquelles persones que necessitin una atenció especial i tinguin reconegut un grau de discapacitat igual o superior al 33%, un Tribunal ordinari específic, per als estudiants amb necessitats específiques de suport educatiu (dislèxia) i un Tribunal ordinari específic per als estudiants amb necessitats específiques de suport educatiu (TDA/TDAH i altres trastorns d'aprenentatge ).
Per participar en un d'aquests tribunals caldrà que justifiquis documentalment la teva discapacitat o les teves necessitats educatives especials i necessitats específiques de suport educatiu a l' Oficina d'Accés a la Universitat o a les seves seus.
En cas que vulguis fer la preinscripció universitària has de saber que si tens reconegut un grau de discapacitat igual o superior al 33%, tens reservat un 5% de les places a tots els estudis de grau.
Cal que presentis a l' Oficina d'Accés a la Universitat o a les seves seus, dins del termini de preinscripció universitària, el certificat de l'organisme competent on ho acrediti.
Si tens un grau de discapacitat igual o superior al 33% tindràs dret a l'exempció total de taxes (matrícula gratuïta) de la matrícula de les proves d'accés a la universitat i de la matrícula universitària.
Si tens la condició d'esportista d'alt nivell o esportista d'alt rendiment i vols fer la preinscripció universitària, has de saber que tens reservat un 3% de les places a tots els estudis de grau i un 5% als estudis de Fisioteràpia, Educació primària i Ciències de l'activitat física i de l'esport.
Si vols accedir als estudis de Ciències de l'activitat física i de l'esport estaràs exempt de la realització de la prova d'aptitud personal (PAP) que fa el centre.
Per acreditar que ets esportista d'alt nivell hauràs de presentar, dins del termini de preinscripció, la fotocòpia del DOGC o el BOE corresponent, i si ets esportista d'alt rendiment cal que adjuntis el certificat emès per l'organisme corresponent (Consejo Superior de Deportes, Consell Català de l'Esport, etc.) i expedit l'any en què sol·licites l'admissió a la universitat; els certificats emesos per les federacions esportives no són vàlids.
Aquesta documentació s'ha de presentar a l' Oficina d'Accés a la Universitat o a les seves seus o bé penjar-ho a l'apartat corresponent del portal d'accés a la universitat.
Si ets estudiant de 4t d'ESO i vols estudiar a la universitat, és important que t'informis sobre el batxillerat, ja que són els estudis que et prepararan per accedir a la universitat i també per accedir a cicles formatius de grau superior.
En el batxillerat s'imparteixen tres modalitats: arts, ciències i tecnologia i humanitats i ciències socials.
Has de decidir quina és la modalitat que més s'adequa a les teves aptituds i als teus interessos.
També pots començar a informar-te sobre els estudis universitaris que s'estan impartint actualment a les universitats catalanes.
El Consell Interuniversitari de Catalunya (CIC) promou dues fórmules d'allotjament destinades a alumnat universitari que s'ha de desplaçar del seu domicili habitual per cursar els seus estudis.
El programa 'Viure i conviure' fomenta les relacions solidàries i intergeracionals facilitant alternatives d'habitatge per a joves estudiants en domicilis de gent gran durant el curs acadèmic.
Està coordinat per la Fundació Roure amb la participació de la Generalitat de Catalunya i l'Ajuntament de Barcelona.
En Barcelona Centre Universitari (BCU), per la seva part, és el servei oficial de les universitats de la demarcació de Barcelona, la Generalitat i l'Ajuntament per promocionar la capital catalana com a centre universitari internacional.
Entre els seus serveis, el BCU proporciona allotjament a estudiants, investigadors i professors universitaris mitjançant una central de reserves.
Les dues iniciatives proporcionen allotjament universitari a la ciutat de Barcelona i la seva àrea d'influència.
Si superes la prova, hauràs de formalitzar la preinscripció universitària al portal d'accés a la universitat, per sol·licitar el centre d'estudi on vols accedir, durant el termini establert al calendari de preinscripció universitària.
Un cop finalitzat el termini, la universitat es posarà en contacte amb tu per informar-te del dia i l'hora de l'entrevista, per les vies de comunicació que consideri oportunes.
Caldrà estar atent al correu electrònic i/o als telèfons de contacte facilitats al perfil d'usuari del portal.
Si el resultat de l'entrevista és APTE/A, hauràs de consultar l'assignació de places al portal d'accés a la universitat segons el calendari establert.
L'alumnat que no ha formalitzat la matrícula a la convocatòria vigent, encara que hagi superat la prova en convocatòries anteriors, no podrà realitzar l'entrevista.
Aprenc idiomes és un conjunt de serveis i recursos electrònics en un entorn web per a l'aprenentatge de les terceres llengües, adreçat especialment als estudiants universitaris de Catalunya.
Inclou eines i recursos elaborats per les universitats catalanes que ajuden a aprendre idiomes de manera autònoma, i també informació i documentació sobre les diverses opcions que els estudiants tenen a l'abast per formar-se en idiomes a la universitat.
Com a estudiant, tens l'opció de fraccionar fins al 100% de la matrícula universitària a partir d'un import mínim que estableix cada universitat/centre docent i un import màxim de 9.000 euros.
El sistema de pagament fraccionat FINAN et permet realitzar el pagament en un mínim de sis quotes per a matrícules anuals i de tres quotes per a matrícules semestrals.
Aquest crèdit gaudeix d'un tipus d'interès al 0% i una única despesa d'obertura amb un cost de 15 euros per a matrícules semestrals i de 25 euros per a matrícules anuals.
Més informació sobre com sol·licitar un préstec (web AGAUR).
Préstec per al finançament de la matrícula dels estudis universitaris per al curs 2018-2019 (FINAN)
El préstec permet el finançament del 100% de l'import de la matrícula dels estudis de primer i segon cicle, grau, màster, postgrau o doctorat, amb un cost fix d'obertura i un tipus d'interès del 0%.
Bàsicament possibilita pagar la matrícula en mensualitats durant la durada del curs/semestre.
Aquesta actuació és fruit d'un conveni de col·laboració entre l'AGAUR i les entitats financeres Banc de Sabadell i Caixa d'Enginyers.
El préstec AGAUR ofereix un període de carència des del moment en què es realitza la matriculació dels estudis fins a la signatura efectiva del préstec.
Durant aquest període l'estudiant rep un finançament sense cap cost econòmic amb la finalitat de facilitar-li l'estalvi per a poder afrontar amb millors condicions les quotes del préstec.
Segons correspongui al període de matriculació a les universitats.
S'escull en formalitzar la matrícula.
Una vegada tancats els periodes de modificació de les matrícules, les universitats i centres docents transferiran les sol·licituds a l'AGAUR.
Aleshores s'enviarà un correu amb les indicacions que cal seguir.
Matrícules anuals i 1r semestre:
- no es podran sol·licitar finançaments més tard del 30 d'octubre de 2018
- no es podran sol·licitar finançaments més tard del 31 de març de 2019
Per a més informació, també podeu consultar la informació disponible al nostre web PROGRAMA FINAN, o enviar-nos un correu electrònic a [EMAIL]
Poden sol·licitar aquest préstec els estudiants que s'hagin de matricular en un curs de primer i segon cicle, grau, màster, postgrau o doctorat de qualsevol centre del sistema universitari català que estigui adherit al Conveni.
Centres docents i universitats que s'adheriran al Conveni:
S'actualitzarà la relació de centres docents i universitats a mesura que s'adhereixin al conveni.
Previsiblement seran els següents:
- Universitat Autònoma de Barcelona
- Universitat Politècnica de Catalunya
- Universitat Oberta de Catalunya
- Escola Superior de Comerç i Distribució
- Fundació Politècnica de Catalunya
- Escola Universitària d'Infermeria i Teràpia Ocupacional de Terrassa
El sistema de preus públics universitaris a Catalunya és flexible i es basa en una aportació progressiva dels estudiants al cost dels estudis en funció de la renda familiar.
A partir del pròxim curs 2020-2021 la totalitat dels estudiants de les universitats públiques catalanes pagaran un 30% menys en els estudis de grau i de màster universitari i d'aquesta forma ho recull el decret de preus públics universitaris.
A més de la reducció global del 30% dels preus públics universitaris el Govern manté la política pròpia de beques Equitat per als estudiants amb rendes més baixes i que no gaudeixen de la matrícula gratuïta perquè no es beneficien de la beca general de l'Estat.
Es tracta d'un descompte addicional per als estudiants amb rendes més desfavorides i que se situen en els anomenats trams 1 i 2.
En els següents apartats tens tots els detalls del sistema de preus universitaris i de les beques i els ajuts als quals tens accés (trams segons renda i família).
També pots informar-te de l'opció de fraccionar la matrícula amb un préstec universitari.
Són ajuts a la mobilitat internacional de l'estudiantat amb reconeixement acadèmic i a l'estudiantat en el marc del Programa de millora i innovació en la formació de mestres de les universitats catalanes que hagin estat seleccionats o seleccionades per a una estada acadèmica de mobilitat, per tal de contribuir al finançament de les despeses que comporta la realització d'estudis en altres països.
Modalitat A: estada acadèmica, amb reconeixement acadèmic, en el marc del programa Erasmus+ (Erasmus), adreçada a l'estudiantat de les universitats catalanes.
Aquesta modalitat està reservada als països que participen en el programa.
Modalitat B: estada acadèmica, amb reconeixement acadèmic, en el marc dels programes de mobilitat internacional, adreçada a l'estudiantat de les universitats catalanes.
Modalitat C: estada acadèmica, amb reconeixement acadèmic, en el marc del Programa de millora i innovació en la formació de mestres de les universitats catalanes.
En el marc de les relacions bilaterals en l'àmbit de l'Euroregió Pirineus Mediterrània, s'ha previst atorgar un ajut complementari per al foment i la promoció de la mobilitat adreçat a l'estudiantat de les universitats catalanes que cursi estudis en universitats de la regió francesa d'Occitània
Cal remarcar que no es pot obtenir l'ajut més d'una vegada al llarg dels estudis.
En cap cas no es pot optar a més d'una modalitat.
Aixecament de la suspensió de la tramitació del procediment de la convocatòria MOBINT-MIF
Informeu-vos més detalladament del Programa a través de l'enllaç Move and Learn
Als estudiants de les universitats catalanes amb estades internacionals i amb reconeixement acadèmic per al curs 2019-2020.
Modalitats A i B: Estudis adreçats a l'obtenció d'un títol oficial de grau o màster universitari segons el Departament d'Empresa i Coneixement de la Generalitat de Catalunya.
Modalitat C: Estudis següents dels grups pilot reconeguts pel Programa de millora i innovació en la formació de mestres:
- Doble grau d'Educació Infantil i Educació Primària a la Universitat de Barcelona, la Universitat Autònoma de Barcelona, la Universitat de Girona, la Universitat de Lleida, la Universitat Rovira i Virgili i la Universitat de Vic - Universitat Central de Catalunya.
- Grau en Educació Primària en anglès a la Universitat Autònoma de Barcelona.
- Grau en Educació Primària, modalitat alternança, a la Universitat de Lleida.
- Grau en Educació Primària, modalitat bilingüe, a la Universitat de Lleida.
L'objectiu dels ajuts és compensar parcialment a l'estudiant dels costos de la matrícula universitària d'estudis oficials en un dels centres adscrits següents:
S'obre un termini addicional de 20 dies naturals (fins al 2 de juliol de 2020 inclòs), sens perjudici de les sol·licituds que s'hagin presentat fins a la data de la publicació al DOGC de l'actual Resolució de modificació, que es tindran en compte com a presentades dins de termini.
Des de l'any 2001, el Consell Interuniversitari de Catalunya atorga anualment distincions PAU per reconèixer públicament la bona preparació, el mèrit i l'esforç de l'alumnat de Catalunya que efectua la prova.
La Distinció PAU es concedeix a l'alumnat de Catalunya que en la convocatòria ordinària de juny ha obtingut una nota igual o superior a 9 punts com a qualificació de la fase general de la PAU.
Tot l'alumnat que reuneix aquest requisit rebrà un diploma acreditatiu.
A l'acte oficial de lliurament de la distinció, que tindrà lloc al mes de juliol, serà convidat l'alumnat que hagi obtingut una qualificació superior a 9.